Oko 10 sati u blizini Lučkog zapalio se osobni automobil. Vozilo je izgorjelo na zaustavnom traku, očevid je u tijeku pa se vozačima savjetuje poseban oprez.

Kako doznajemo od reportera Dnevnika Nove TV Ivana Forijana automobilom je na more putovala četveročlana obitelj, no srećom nitko nije ozlijeđen.

Obitelj je iz Mađarske, a do zapaljenja automobila, čiji uzrok još nije poznat, došlo je svega oko 500 metara nakon naplatnih kućica na Lučkom u smjeru mora.

Kako doznajemo, obitelj je dobro, što je i najvažnije, a vozač je kratko samo prokomentirao kako je ''sve ok''.